钦定古今图书集成/理学汇编/字学典/第078卷 > 王氏法书苑 > 《李卫公书》前人
## 钦定古今图书集成/理学汇编/字学典/第078卷 > 王氏法书苑 > 《李卫公书》前人

世传扶馀国事，类若剑侠，而卫公从之，似以任纵自
嬉，而放悍不制者。然考其行事，则动以礼法自约，又
若老书生深究进退存亡者，信王佐器，世或未易量
也。此书豪武自将，亦既放矣，或疑其伪将其暴侮神
羞求合于杳冥者乎？亦当时愤激感慨，豪气未除而
然耶？刘𫗧尝言：“卫公诉神，且请告以官位所至，词色”
抗厉。后有声曰：“仆射好去。”顾不见。后果如言。此书逮
似或真有是耶？将后人因此而附益之乎？𫗧在开元
中，其说似有据，是则若可信也。